**ΝΕΟΕΛΛΗΝΙΚΗ ΓΛΩΣΣΑ Β΄ΛΥΚΕΙΟΥ**

**ΘΕΜΑΤΙΚΗ ΕΝΟΤΗΤΑ: Η ΕΙΔΗΣΗ**

**I.Η ΕΙΔΗΣΗ ΚΑΙ ΤΟ ΣΧΟΛΙΟ**

1.Το γεγονός και το σχόλιο στην είδηση.

**Στη Δημοσιογραφία** μπορούμε να διακρίνουμε δύο βασικούς τομείς:

Την Ειδησεογραφία: Ασχολείται με την αναγραφή και την ανακοίνωση των γεγονότων της επικαιρότητας. Παρόλο που ο βασικός σκοπός της είναι η έκθεση των γεγονότων, συχνά συναντούμε σε μια είδηση και το σχόλιο του δημοσιογράφου που εκφράζει τη γνώμη ή τα συναισθήματά του: κρίνει, ερμηνεύει, επιδοκιμάζει ή αποδοκιμάζει το γεγονός.

-Επίσης και η στίξη πολλές φορές, είναι σχόλιο.

Την Ερμηνευτική Δημοσιογραφία**:** Άρθρο, σχόλιο, χρονογράφημα, γελοιογραφία κ.ά., που ερμηνεύει και σχολιάζει τα γεγονότα και τις ειδήσεις.

2. Προβολή και διαφοροποίηση της είδησης.

3. Η παρεμβολή ξένου σχολίου στην είδηση.

4. Η διαπλοκή του γεγονότος με το σχόλιο στην είδηση.

**Άσκηση**: Να γράψετε σε δύο παραγράφους μία είδηση για ένα σημαντικό πραγματικό ή φανταστικό γεγονός. Στην πρώτη να εκθέσετε το γεγονός και στη δεύτερη, να το σχολιάσετε. Εναλλακτικά μπορείτε, να γράψετε μια απλή είδηση για ένα γεγονός [χωρίς σχολιασμό] και μία άλλη είδηση, με σχόλιο.

**Άσκηση:** Να συνδυάσετε τις λέξεις **σχόλια, κριτική, είδηση και γεγονός** με κατάλληλα επίθετα και να σχηματίσετε φράσεις.

**ΠΑΡΑΠΛΗΡΟΦΟΡΗΣΗ**

**Παραγωγή λόγου [ κειμένου ].**

**Άσκηση:** Σε σύντομη ανακοίνωση σας σε Ημερίδα αφιερωμένη στον τύπο και την ελευθερία του λόγου να αναφερθείτε α) στους παράγοντες που συνήθως προκαλούν το φαινόμενο της παραπληροφόρησης β) τις συνέπειες που μπορεί να έχει και γ) τους λόγους για τους οποίους η κοινή γνώμη επηρεάζεται και παρασύρεται [ 200 – 250 λέξεις ].

Μπορείτε να αξιοποιήσετε το κείμενο που προσφέρεται στους Θεματικούς κύκλους

με τον τίτλο :’ Η Ψευδαίσθηση της αλήθειας.’[ Ουμπέρτο Έκο, Η σημειολογία της καθημερινής ζωής ].

**ΘΕΜΑΤΑ ΓΙΑ ΣΥΖΗΤΗΣΗ ΚΑΙ ΕΚΦΡΑΣΗ – ΕΚΘΕΣΗ**

1.Ποιές συνέπειες μπορεί να έχει στις προσωπικές σχέσεις των ανθρώπων, η διάδοση μιας φήμης που αφορά την ιδιωτική τους ζωή;

2. Ποια στάση πιστεύετε ότι πρέπει να διαμορφώνουμε ως δέκτες πληροφοριών και ποια ευθύνη θεωρείτε ότι έχουμε, ως πομποί;

3.Η Δημοσιογραφία αποτελεί εκπληκτικό και συνάμα τρομακτικό προνόμιο….

 [ Οριάνα Φαλάτσι, Συνάντηση με την Ιστορία ].

4. Δημοσιογραφική δεοντολογία: Ο Ηθικός κώδικας των δημοσιογράφων.

5. Καθένας έχει το δικαίωμα της ελευθερίας της γνώμης…με οποιοδήποτε μέσο…

 [ Οικουμενική Διακήρυξη των Ανθρωπίνων δικαιωμάτων, άρθρο 19 ].

6**. Άσκηση: Σε σύντομη παράγραφο[ 60-80 λέξεις]** να σχολιάσετε και ναδιατυπώσετε τη δική σας γνώμη σχετικά με τηνάποψη του αρθρογράφου Μ.Στασινόπουλου, **στο απόσπασμα – κείμενο 3:…** Ο τύπος ελέγχει και οδηγεί και το λαό να ελέγχει…διαφωτίζει…την κοινή γνώμη…

**Εναλλακτικά: Σε σύντομη παράγραφο** να απαντήσετε στο ερώτημα: Πώς θα θέλατε ένα περιοδικό, που απευθύνεται στους νέους;

**II. H ΟΡΓΑΝΩΣΗ ΚΑΙ Η ΠΑΡΟΥΣΙΑΣΗ ΤΗΣ ΕΙΔΗΣΗΣ.**

**Ο Δημοσιογράφος αναπτύσσει την είδηση σε τρείς βαθμίδες:**

 **Η ΑΝΕΣΤΡΑΜΜΕΝΗ ΠΥΡΑΜΙΔΑ**

1**.**Συνοψίζει τα γεγονότα σε μια περίοδο – τον τίτλο.

2.Τα εκθέτει και τα παρουσιάζει περιληπτικά.

3.Τα διηγείται αναλυτικά, στο κύριο σώμα του κειμένου.

**Για να παρουσιαστεί ολοκληρωμένα ένα γεγονός πρέπει να δηλώνεται συνήθως** ο τόπος, ο τρόπος, η αιτία, ο σκοπός και το αποτέλεσμα. Όσον αφορά τα πρόσωπα αναφέρουμε το όνομα, την ηλικία, την καταγωγή, το επάγγελμα ή κάποιο άλλο χαρακτηριστικό γνώρισμα.

Σύμφωνα με τους δημοσιογραφικούς κανόνες **η είδηση πρέπει να απαντάει στα ερωτήματα: τί, ποιός, πού, γιατί και πώς.**